ვლადიმირ გელფრეიხი
ვლადიმირ გელფრეიხი (დ. 12 მარტი, 1885, სანქტ-პეტერბურგი — გ. 7 აგვისტო, 1967, მოსკოვი) — რუსი საბჭოთა არქიტექტორი. 1904-1914 წლებში სწავლობდა სანქტ-პეტერბურგის სამხატვრო აკადემიაში. 1918-1935 წლებში იყო ამავე აკადემიის პროფესორი. 1959-1967 წლებში იყო მოსკოვის უმაღლესი სამხატვრო სამრეწველო-სასწავლებლის პროფესორი. ვ. შჩუკოსთან ერთად შექმნა საზოგადოებრივი ნაგებობები მოსკოვსა და ლენინგრადში.